તહેરાન- ઈરાનના ગુપ્તચર વિભાગના પ્રધાને જણાવ્યું છે કે, દેશ વિરુદ્ધ જાસૂસીના કેસમાં અને બેવડી નાગરિકતા ધરાવનારા લોકો ઉપર કરવામાં આવેલી કાર્યવાહી હેઠળ ડઝનેક વિદેશી જાસૂસોની ધરપકડ કરવામાં આવી છે. ઈરાનના ગુપ્તચર વિભાગના પ્રધાન મહમૂદ અલવીએ એક ઈન્ટરવ્યૂ દરમિયાન ઉપરોક્ત વાત જણાવી હતી. જોકે તેમણે પકડાયેલા જાસૂસો અંગે કંઈ વિગત આપી નહતી. અને એમ પણ નથી જણાવ્યું કે, તેમની ધરપકડ ક્યારે કરવામાં આવી હતી.